
    545400 SIGHIŞOARA
Piața Muzeului nr. 7, Tel./Fax 0265 – 771278
H O T Ă R Â R E A NR. 124
                                                                din 30 mai 2023
privind aprobarea ocupării temporare a unei suprafețe de teren cu vegetație

 forestieră aflată în proprietatea Municipiului Sighișoara

Consiliul Local al Municipiului Sighişoara, întrunit în ședință ordinară,
Luând act de proiectul de hotărâre, înregistrat cu nr. 18.483/19.05.2023 şi la Consiliul Local Sighișoara cu nr. 19.035/24.05.2023, de referatul de aprobare, înregistrat cu nr. 18.482/19.05.2023, al Primarului municipiului, în calitate de inițiator, calitate conferită de prevederile art. 136 alin. (1), coroborate cu cele ale art. 211 din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare;

Văzând Certificatul de urbanism nr. 237/27.09.2022 emis de către Municipiul Sighișoara în scopul obținerii autorizației de construire pentru extindere rețea alimentare cu energie electrică și branșament electric subteran pentru adăpost animale, cu referire la terenul situat în extravilanul Municipiului Sighișoara, identificat prin extras C.F. nr. 54.228;

Având în vedere prevederile Legii energiei electrice și a gazelor naturale nr. 123/2012, cu modificările și completările ulterioare;


Având în vedere prevederile Ordinului A.N.R.E. nr. 59/2013 pentru aprobarea Regulamentului privind racordarea utilizatorilor la reţelele electrice de interes public, cu modificările și completările ulterioare;

Având în vedere prevederile art. 858 - 865 din Legea nr. 287/2009 privind Codul civil, republicat, cu modificările şi completările ulterioare;


Având în vedere prevederile Ordonanței de Urgență a Guvernului nr. 57/2019 privind Codul administrativ, cu modificările și completările ulterioare;


Ținând cont de acordul cu nr. 21.879/IX/5/08.07.2022, emis de Municipiul Sighișoara prin Biroul Public Cadastru, Topometrie și Administrare Terenuri Agricole și Forestiere, pentru realizarea branșamentului electric subteran pe lungimea de 347,74 m;


Ținând cont de avizul nr. 5.571/14.07.2022 emis de Regia Națională a Pădurilor – Romsilva, pentru ocuparea temporară a terenului din fondul forestier național în suprafață de 0,0189 ha, aflat în proprietatea Municipiului Sighișoara, pentru realizarea obiectivului ”Traseu branșament electric”;
Ținând cont de avizul nr. 163 ST MS/23.12.2022 pentru proiectul ”Extindere rețea de alimentare cu energie electrică și branșament electric subteran pentru adăpost animale” emis de Agenția Națională pentru Arii Naturale Protejate;


Ținând cont de Decizia etapei de încadrare nr. 9.432/09.03.2023 emisă de Agenția Națională pentru Protecția Mediului pentru proiectul ”Extindere rețea de alimentare cu energie electrică și branșament electric subteran pentru adăpost animale”;

Luând în considerare adresa nr. 1.363/1/13.02.2023 a Gărzii Forestiere Brașov, cu referire la completarea documentației în vederea obținerii aprobării pentru ocuparea temporară a terenului în scopul realizării obiectivului ”Traseu branșament electric subteran”, printre altele și cu acordul Municipiului Sighișoara, fiind necesară adoptarea unei hotărâri în acest sens;

Având în vedere avizul nr. 2.039/14.03.2023 emis de Regia Națională a Pădurilor – Romsilva, Direcția Silvică Mureș, Ocolul Silvic Sighișoara, pentru ocuparea temporară a terenului din fondul forestier național în suprafață de 0,0189 ha, aflat în proprietatea Municipiului Sighișoara, pentru realizarea obiectivului ”Traseu branșament electric”;

Văzând adresa înregistrată la Municipiul Sighișoara cu nr. 10.503/16.03.2023, prin care domnul Roca Vasile Gabriel solicită acordul Municipiului Sighișoara pentru ocuparea temporară a unei suprafețe de teren cu vegetație forestieră de 0,0189 ha, aflată în proprietatea Municipiului Sighișoara, pe o durată 
de max. 15 zile de la data începerii lucrărilor de realizare a branșamentului electric trifazat subteran de alimentare cu energie electrică a locului de consum permanent Adăpost Animale, conform Avizului Tehnic de Racordare nr. 7030220514200/31.05.2022;
Având în vedere Raportul de specialitate al Serviciului Monitorizare Servicii de Utilități Publice, Guvernanță Corporativă și Transport Public Local, înregistrat cu nr. 18.485/19.05.2023, prin care se propune aprobarea ocupării temporare a unei suprafețe de teren cu vegetație forestieră aflată în proprietatea Municipiului Sighișoara;
Având în vedere avizele favorabile ale tuturor comisiilor pe domenii de specialitate;
În temeiul art. 129 alin. (1), alin. (2) lit. „b”, „c” și „d”, alin. (7) lit. „s” și alin. (14), art. 139 alin. (1) și alin. (3) lit. „g” și a art. 196 alin. (1) lit. „a” din Ordonanța de Urgență a Guvernului nr. 57/2019 privind Codul administrativ, cu modificările și completările ulterioare,

 H O T Ă R Ă Ş T E:

Art. 1. Se aprobă ocuparea temporară a unei suprafețe de teren cu vegetație forestieră de 0,0189 ha, aflat în proprietatea publică a Municipiului Sighișoara, pe o durată de maxim 15 zile de la data începerii lucrărilor de realizare a branșamentului electric trifazic subteran de alimentare cu energie electrică a locului de consum permanent ”Adăpost Animale”, conform Avizului Tehnic de Racordare nr. 7030220514200/31.05.2022.

Art. 2. Cu ducerea la îndeplinire a prevederilor prezentei hotărâri se încredinţează Primarul Municipiului Sighişoara, Serviciul Monitorizare Servicii de Utilități Publice, Guvernanță Corporativă și Transport Public Local din cadrul Municipiului Sighişoara și proprietarii terenului.

Art. 3. Prin grija d-nei Anca Bizo, Secretar General al Municipiului Sighişoara, prezenta hotărâre va fi comunicată, în termenul prevăzut de lege, Primarului Municipiului Sighișoara, Prefectului Judeţului Mureş şi se va aduce la cunoştinţă publică, prin publicarea pe pagina de internet la adresa www.primariasighisoara.ro.
PREŞEDINTE DE ŞEDINŢĂ,

  

           Stupariu Călin              
                                              Contrasemnează pentru legalitate
                                      SECRETARUL GENERAL al municipiului,

                                                  Bizo Anca
(Prezenta s-a adoptat cu unanimitate de voturi)
  Prezenta s-a difuzat astfel:

  1 ex. dos. hotărâri;

  1 ex. dos. şedinţă;

  1 ex. Instituţia Prefectului - Judeţul Mureş;

  1 ex. Primar;

  1 ex. Viceprimar;

  1 ex. Secretar General;

  2 ex. Serviciul Monitorizare Servicii de Utilități Publice, Guvernanță Corporativă și Transport Public Local;
  1 ex. domnul Roca Vasile Gabriel.

  9 ex.  
 B.A.
	PROCEDURI OBLIGATORII ULTERIOARE ADOPTĂRII HOTĂRÂRII CONSILIULUI LOCAL NR. 124/30.05.2023

	Operațiuni efectuate
	Data

ZZ/LL/AN
	Semnătura persoanei responsabile să efectueze procedura

	1
	2
	3

	Adoptarea hotărârii s-a făcut cu majoritate

□ simplă         □ absolută

□ calificată


	…./…./….
	

	Comunicarea către primar
	…./…./….
	

	Comunicarea către prefectul județului
	…./…./….
	

	Aducerea la cunoștința publică
	…./…./….
	

	Comunicarea, numai în cazul celei cu caracter individual
	…./…./….
	

	Hotărârea devine obligatorie sau produce efecte juridice, după caz
	…./…./….
	


